Grandval-demningen

Grandval-demningen er en demning med et vannkraftverk i Frankrike. Den demmer opp elva Truyère som munner ut i Lot, en stor bielv til Garonne. Anlegget ligger langt nord i departementet Cantal i den sørlig-sentrale delen av landet, region Auvergne-Rhône-Alpes (men helt ved grensen mot region Occitanie i sør). Operatør er Electricite de France (EDF). Vannkraftverket har en installert vannkrafteffekt på 68 MW produksjonskapasitet, fordelt på 2 like store turbiner. Demningen i betong er 79 meter høy og 350 meter lang. Reservoaret som demmes opp er på 1.100 hektar (11 km²), med inntil 270 millioner m3 vannmasser. Dette er et av regionens største innsjøarealer. Se også Liste over verdens største vannkraftverk Eksterne lenker Demningene i Auvergne Arkivert 2. april 2015 hos Wayback Machine. – EDF. Besøkt 14. januar 2012.